Saya mau tau Pengenalan di dunia Eropah dari Coklat panas. Jelaskan dalam bahasa melayu

Hernán Cortés berikutan kejayaannya mengalahkan balatentera Montezuma II membawa kembali harta rampasan dari  para bangsawan Aztec ke Sepanyol pada tahun 1528, termasuklah biji coklat dan peralatan bancuhan air ini. Air yang dihasilkan ini berperisa pahit namun masih diterima dalam kalangan warga penjajah Sepanyol sehingga digemari mereka. Minuman tersebut mula dikenali dalam kalangan kerabat diraja Eropah, apabila Maharaja Karl V mula menyukai minuman ini sehingga meminumnya secara kerap, ia menjadi minuman yang popular dalam kalangan kelas atasan. Selain itu, koko diberikan sebagai mas kahwin dalam perkahwinan ahli kerabat diraja Sepanyol berkahwin dengan bangsawan Eropah lain. Pada masa itu, coklat amat mahal di Eropah kerana biji koko hanya ditanam di Amerika Selatan.

Idea memasukkan pemanis ke dalam minuman ini menarik perhatian  golongan bangsawan Eropah yang menjadikan ia suatu juadah mewah pada abad ke-17; coklat sangat bernilai mahal, dengan harga dari 50 hingga 75 pence (kira-kira 10-15 syiling) satu paun. Pada masa itu, coklat panas sering dicampur dengan pelbagai rempah untuk menambahkan perisanya sampai melampau dengan "bunga melati segar, ambar, kesturi, vanila dan ambergris." Pada akhir abad ke-17, Hans Sloane, presiden Royal College of Physicians, dalam lawatannya ke Jamaica mencuba bancuhan coklat lalu menambahkan susu untuk mengurangkan rasa "mual" dialaminya, penambahan susu ini diperkenalkan ke England. Sifat minuman bangsawan itu membawa kepada coklat disebut sebagai "minuman para dewa" pada tahun 1797.

Pada tahun 1828, Coenraad Johannes van Houten membangunkan mesin pembuatan serbuk koko pertama di Belanda Mesin tersebut direka untuk memisahkan mentega koko yang berminyak dari biji koko lalu meninggalkan suatu serbuk koko tulen yang lebih mudah dicampur susu dan air. Pejal coklat turut terhasil daripada penemuan ini lalu diramukan bersama jumlah mentega koko yang rendah memungkinkan penghasilan bar coklat.